Gandia sorteja 100 casques de Reis entre tots els xiquets i xiquetes de la ciutat
23 diciembre 2024

## Gandia sorteja 100 casques de Reis entre tots els xiquets i xiquetes de la ciutat23 diciembre 2024Última actualización: 23 diciembre 2024

![](../gestion/img/c8ad61f5d96a2bf2f20cfe36f334dbad0c50df831f1f1a20f1cf39732a34e6e6.jpg)  
  

La regidora delegada de Comerç, **Elena Moncho**, i **Raúl Llopis**, el tresorer de l'Associació de Pastissers i Forners de Gandia, han presentat hui el sorteig de 100 casques de Nadal que han organitzat l'Ajuntament i els pastissers.

  
Tal com ha explicat Moncho, es tracta de la segona edició d'aquesta iniciativa que es reprén després de l'èxit del passat any. D'aquesta manera, el patge real repartirà a tots els xiquets una participació per al sorteig de la casques de Reis.

La novetat d'enguany radica en el fet que el patge Real recorrerà els carrers del barri repartint participacions del sorteig. Els xiquets hauran d'acudir a les places per a entregar la participació emplenada per a col·locar-la en la bústia. “Volem que tots els xiquets de la ciutat tinguen l'oportunitat de participar en el sorteig. “Per a aquells xiquets que no puguen acudir a les places s'han col·locat bústies en els forns per a depositar les participacions”, ha explicat l'edil.

Se sortejaran les casques de Reis el dijous dia 2 de gener, i des de l'Ajuntament es telefonarà als afortunats. Les casques s'entregaran en el saló de plenaris de l'Ajuntament.

Per part seua, Roselló ha agraït la implicació del departament de Comerç i la regidora. “Els xiquets han de portar-se bé si volen guanyar el sorteig”, ha destacat el representant de l'Associació qui ha manifestat que, cada vegada més, “els forns i les pastisseries s'impliquen en aquest tipus d'accions que permeten posar en valor un dolç típic de la ciutat i ajuden a dinamitzar els nostres negocis”.

Visites del patge Real als barris:  
**ROÍS DE CORELLA:**

Dijous 26 de desembre, recorregut pel barri d’11 a 13 hores finalitzant al passeig de les Germanies (davant antic hospital 13h fins 14 hores)

  
**RAVAL:**

Dijous 26 de desembre, recorregut pel barri de 17 a 19 hores finalitzant a la plaça Sant Josep de 19 a 20 hores.

  
**BENIPEIXCAR:**

Divendres 27 de desembre recorregut pel barri d’11 a 13 hores finalitzant a la plaça de Benipeixcar de13 a 14 hores.

  
**BENIOPA:**

Divendres 27 de desembre recorregut pel barri de 17 a 19 hores finalitzant a la plaça Major de Beniopa de 19 a 20 hores.

  
**GRAU:**

Dissabte 28 de desembre recorregut pel barri d’11 a 13 hores finalitzant a la plaça de la Marina de 13h a 14 hores.

  
**CENTRE HISTÒRIC:**

Dissabte 28 de desembre de 17h a 19 hores finalitzant a plaça Jaume I de 19h a 20 hores.

  
**MARXUQUERA:**

Diumenge 29 de desembre recorregut pel barri d’11 a 13 hores finalitzant a la plaça de l’Ermita, de 13 a 14 hores.

  
**PL. EL·LÍPTICA-REP. ARGENTINA:**

Dilluns 30 de desembre recorregut pel barri d’11 a 13 hores finalitzant a la plaça El·líptica de 13h a 14 hores.

  
**COREA:**

Dilluns 30 de desembre recorregut pel barri de 17 a 20 hores amb diferents parades, finalitzant a la plaça Exercit Espanyol Jardinet, de 19 a 20hores.

  
**KENTUCKY:**

Dimarts 31 de desembre. Recorregut pel barri d’11 a 13 hores, finalitzant al carrer de 13 a 14hores .